बिलासपुर से खोजकीरपुर लिंक रोड की हालात खस्ता, परेशानी
निर्मलगांव बिलासपुर से खोजकीपुर गांव की तरफ जाने वाले करीब दो किलोमीटर लंबे लिंक मार्ग की हालात खस्ता होने के चलते ग्रामीणोंं को काफी परेशानी का सामना करना पड़ रहा है। संबंधित विभाग को कई बार अवगत करवाने के बाद समस्या से निजात नहीं मिल सकी।। ग्रामीणों ने रोष प्रदर्शन कर सड़क का निर्माण करवाने की मांग की है।
ग्रामीण सुखबीर, नरेंद्र, आजाद, सुनील, कुलदीप, राजेश, बलवान, महेंद्र आदि का कहना है कि बिलासपुर से खोजकीपुर गांव को जोड़ने वाले करीब दो किलोमीटर लंबे लिंक रोड की हालात पिछले करीब एक साल से खस्ता हो रही है। सड़क पर गड्ढे होने के साथ-साथ सड़कों की रोढ़ी उखड़कर बिखरी पड़ी है। यहां से अब वाहन लेकर तो क्या पैदल गुजरना भी काफी मुश्किल हो चुका है। लोगों ने बताया कि बरसात होते ही सड़क पर पड़े इन गड्ढों में पानी भर जाता है। उन्होंने बताया कि इस मार्ग की रिपेयर करवाने के लिए पहले भी कई बार संबंधित विभाग से गुहार लगा चुके है, लेकिन उनकी ओर से बार-बार कहने के बाद भी कोई सुनवाई नहीं हो रही है। सरपंच बिलासपुर जयबीर दुहन ने कहा कि सड़क की रिपेयरिंग के लिए संबंधित विभाग को अवगत करवाया जाएगा। पीडब्ल्यूडी के एसडीओ प्रशांत कौशिक ने बताया कि समालखा हलके की एक दूसरे गांव को जोड़ने वाले करीब 20 लिंक रोड की रिपेयरिंग के लिए विभाग के उच्चाधिकारियों को भेजा गया है। मंजूरी मिलने के बाद खस्ताहाल में जो भी सड़कें हैं वो रिपेयरिंग कराई जाएंगी।
bho_Deva hin_Deva hin_Deva